اردوغان: فتو مسئله‌سی اله آلاجاغیمیز موضوعلار آراسیندا ان اوست سیرا‌لاردا پرزیدنت رجب طیب اردوغان، آمریکا زیارتینده فتح الله‌جی ترور تشکیلاتی (فتو) مسئله‌سی‌نین اله آلا‌جاق‌لاری موضوعلار آراسیندا ان اوست سیرا‌لاردا اولدوغونو ایفاده ائتدی.
پرزیدنت اردوغان، آنکارا اسنبوغا هاوالیمانیندان آمریکانین باشکندی واشینگتونا حرکتین‌دن اوّل مطبوعات کونفرانسی تشکیل ائتدی.
فتو چته‌باشی‌نین قایتاریلماسینا دایر اردوغان، پنسیلوانیا داکی تروریست باشی‌نین اؤلکه‌میزه قایتاریلماسی اوچون بو گونه قدر بیر چوخ آددیم آتدیق، آتماغی دا داوام ائتدیرجگیک. بوتون کودتاچی‌لرین محکمه قارشی‌سیندا حساب وئرنه قدر اونلاردان ال بیراخماماقا قرارلیییق.دئدی.
اردوغان، ایلیشکیلریمیزدکی سیس‌لی هاوایا باخمایا‌راق آمریکا پرزیدنتی دونالد ترامپ ایله پروبلئم‌لرین حلّ ائدیلمه‌سی و علاقه‌لریمیزین گلیشدیریلمه‌سی نقطه‌سینده همفیکیر. دئیه دانیشدی.
بؤلوچو ترور تشکیلاتی ی.پ.گ / پ.ک.ک منسوبو فرهاد عبدی شاهین‌ین بیر تروریست اولدوغونو، آمریکا لیلرین بئله بیر تروریستله دانیشیق‌لاری‌نین سهو اولدوغونو سندلریله ایفاده ائده‌جک‌لرینی دیله گتیرن اردوغان، ترورلا موباریزه اؤنجه‌لیک موضوعموزو میدانا گتیرمکده‌دیر. هر ایکی اؤلکه‌نین امنیتینی ماراقلان‌دیران موضوعلاردا یئنی بیر دؤورو باشلاماق ایستییریک. شکلینده دانیشدی.
روسیا و آمریکانین (سوریه‌ده) ترور تشکیلات‌لارینی تمیزلیه‌مدیغینه دقتی چکن اردوغان، بون‌لاری ترامپلا، دؤنونجه ده روسیا دولت باشقانی ولادیمیر پوتین ایله تلفون گؤروشمه‌شینی دگرلندیرجگیک.دئدی.
آوروپا بیرلیگی‌نین تورکیه‌نین شرق آغدنیزی‌دکی فعالیتلریله علاقه‌دار موقعیتینی تنقید ائده‌رک بیرلیگه سس‌لنن اردوغان،تورکیه‌یه قیبریس‌دکی گلیشمه‌لرله علاقه‌دار گؤز داغی وئرمه‌یه چالیشمایین. بیز بون‌لاری دا چوخ جیدییه آلماریق، یولوموزا داوام ائدیریک.ایفاده‌لرینی ایستیفاده ائتدی.
پرزیدنت اردوغان، سوریه‌نین قوزئیین‌دکی ترورلا موباریزه پروسه‌سینده توتولان ترور تشکیلاتی داعشه منسوب وطنداش‌لارینی اؤلکه‌لرینه آلماق ایستمه‌ین آوروپا بیرلیگی اؤلکه‌لری‌نین رفتارییلا علاقه‌دار، بو قدر داعش لیگی حبس‌خانادا ساخلایان، سوریه طرفینده نظارت آلتیندا توتان تورکیه‌یه قارشی رفتارینیزی گؤزدن کئچیرین. دئیه دانیشدی.
اردوغان داعش‌لیلرین قایتاریلماسینا باغلی، بیز بو‌لاری گؤندرمه‌یه داوام ائدجگیک. آلمیش‌لار آلمامیش‌لار، بو‌لار بیزی چوخ دا ماراقلاندیرمیر. دئدی.
پرزیدنت اردوغان، سوریه ده اعتبارلی بؤلگه موضوعسوندا، آمریکا و روسیا ایله بو گونه قدر ایجرا ائتدیک‌لری صمیمی ایشی بون‌دان سونرا دا قرارلی شکیلده حیاتا کئچیرمک ایستدیک‌لرینی ایفاده ائتدی.
